cyanic-selkie/wikianc huggingface dataset:
עידן הקרח: הרפתקאות באק ויילד
במאי סרט זה הוא המפיק ג'ון ס. דונקין, אשר זהו סרטו הראשון בבימוי. המדבבים בסרט כוללים את סימון פג בתפקידו כבאק הסמור, כשהוא המדבב החוזר היחיד בסרט, את וינסנט טונג ואהרון הריס בתור קראש ואדי (בהתאמה), את ג'סטינה מצ'אדו כזי ואת אוטקארש אמבודקאר כאורסון. המדבבים הקודמים של מרבית הדמויות לא חזרו לדיבוב, דבר שלווה בביקורות שליליות לסרט.
ב-16 ביוני 2022 הושק שירות הסטרימינג דיסני+ בישראל, וסרט זה בגרסתו המדובבת לעברית נכלל בחלק מתכני הבכורה שלו.
עלילה
הסרט מתחיל לאחר עלילת הסרט הקודם בשלב לא מוגדר, כאשר אלי מחפשת את אחיה המאומצים, קראש ואדי ומבקשת מהם להיזהר, אך הם דורשים ממנה עצמאות. הם גורמים בטעות למפולת שלגים שהורסת את בית הנופש של החבורה של אלי ומני עם סיד ודייגו. מני לועג להם שהם לא יוכלו להסתדר לבד להיות עצמאיים או להתגונן מאויבים, מה שגורם להם לברוח בלילה מהחבורה. הם מזנקים על ענף ומותזים ממנו דרך הקרח אל הכניסה ל"עולם האבוד", אך על הגשר בכניסה הם מותקפים בידי זוג רפטורים רעבים. הם ניצלים בידי הסמור באק המעופף על פטרודקטיל ומנסה להחזיר אותם ל"עולם הקרח", אך הוא מגלה שהכניסה נחסמה בידי יריבו, הפרוטוצרטופס הגמדי אורסון, כדי ללכוד את היונקים היורדים ולחסום את הכניסה שלהם לעולמו.
באק מוביל אותם למחבואו (וגם מציל אותם מצמח טורף בעל לסתות) ומספר להם שהכיר את אורסון לפני שנים, כאשר הציקו לו כילד עקב גודל מוחו ובאק הציע לו להצטרף לקבוצת ידידים סביב בור השקיה, בו חיו בשלווה. אך אורסון התנגד לכך כדי לנסות לשלוט בעולם לבדו ובתהליך הרג את חבריו (אשר הופלו מצוק גבוה). כעונש אורסון נחטף לאי לבה לגלות, אך ללא הסבר הוא ברח משם מלווה בזוג רפטורים נאמנים (בהם שלט בידי שימוש באש).
באק, קראש ואדי מותקפים בידי אורסון וזוג הרפטורים אך ניצלים בידי ריסוס גז מחברתו המסתורית של באק והיחידה ששרדה מחבורתו, זי הזורילה. היא מבריחה אותם אף שהיא מתנהגת בקרירות כלפי באק, עקב התנהגותם השונה והפזיזות של באק. בהמשך אורסון תוקף עם צבא רפטורים שלם את בור המים והחבורה נמלטת מהם בשיט בעצמות דינוזאור. הם עוגנים בלגונה ושם פוגשים את "מאמא" - הטירנוזאורוסית מהסרט השלישי, המגיעה להילחם למענם. מאמא מראה לבאק חור בשינה והוא מנסה לעזור לה אך זי מרססת אותה בגז כדי שתירדם לטיפול. כשאורסון מגיע עם צבא רפטורים מאמא מתקשה לתפקד ומתעלפת ובאק וזי פועלים יחדיו. כדי להגן על החבורה באק מתפצל מחבריו ומאפשר לאורסון ללכוד אותו בכלוב עץ, לפני שייזרק לרפטורים שלו.
כדי להציל אותו זי, קראש ואדי מחפשים דרך לעצור את אורסון והרפטורים. הם מוצאים את באק ואורסון ומצליחים להוציא אותו מכלאו, אך מותקפים בידי הרפטורים הרבים. באק מבקש מאורסון לחיות איתם בשלום אך אורסון מתנגד ונלחם בו אישית. קראש ואדי מוצאים שאורסון מלהיב את הרפטורים בשליטה באש ומייצרים אש גדולה משלהם, מה שמשנה את התהנגות הרפטורים שהופכים לנאמנים לקראש ואדי. בינתיים מני, אלי, סיד ודייגו מחפשים את קראש ואדי ומובלים אליהם בידי "מאמא" ומגלים את קראש ואדי מקבלים את אהדת הרפטורים. הרפטורים מגלים את אורסון וזוג הרפטורים שלו צדים אחריו כשהוא נמלט.
לבסוף מני ואלי מתנצלים על יחסם לקראש ואלי וקוראים להם לחזור למעלה, אך קראש ואדי מחליטים לחיות למטה עם באק וזי (ששבים לחיות יחד). אלי מקבלת בכניעה את החלטתם אבל מבקשת מהם לבקר אותם למעלה לעיתים והם מסכימים.
מדבבים ודמויות
דמויות נוספות מהסרטים הקודמים ביניהם, מישמיש, ג'וליאן, שירה וברוק וכן היונק הקטן סקראט לא מופיעים בסרט (זאת לאחר שהיוצרת אייבי סופרסוניק זכתה בתביעה על שימוש של דיסני בדמות).
שגרירות ישראל בליסבון
שגרירות ישראל בליסבון היא נציגות דיפלומטית של מדינת ישראל בממלכת פורטוגל.
היסטוריה
ב-1958 פתחה ישראל קונסוליה כללית בליסבון.
בספטמבר 1976 מת באופן פתאומי הקונסול יעקב יסעור.
לאחר מהפכת הציפורניים הפורטוגזית ב-1974 נפתחה פורטוגל יותר לעולם, וב-17 באפריל 1977, המהלך ועידה באמסטרדם הודיעו ראש ממשלת פורטוגל מריו סוארש ושר החוץ יגאל אלון על קשירת יחסים דיפלומטיים מלאים, והקונסוליה הפכה לשגרירות.
ב-13 בינואר 1979 ניסיון התנקשות בשגריר אפרים אלדר מול בית השגרירות. שני מחבלים תוקפים את רכב השגריר. השגריר נפצע בעוד איש אבטחה נהרג. מבצעי הפיגוע לא נתפסו.
ב-2019, יזם שגריר ישראל בליסבון רפי גמזו טקס זיכרון לאיש האבטחה שהתקיים במטה הארצי של משטרת פורטוגל בהשתפות צמרת המשטרה, שרים, אנשי שגרירות ישראל ומשפחת המאבטח.
אבו נוואס (מכתש פגיעה)
מכתש אבו נואס הוא מכתש פגיעה הנמצא על כוכב חמה הקרוי על שמו של המשורר הערבי אבו נוואס. האיגוד האסטרונומי הבינלאומי הכריז על שמו של המכתש ב-1976.
הגנה אזרחית ברוסיה
ההגנה האזרחית ברוסיה היא מערכת של צעדים להגנה על אנשים ונכסים מהותיים בפדרציה הרוסית במקרה של פעולות איבה, אסונות טבע או אסונות טכנולוגיים, כמו גם הכנת אמצעים כאלה הכוללים היערכות מקלטים, פינוי, הסוואה, סיוע בסיסי לתושבים והפעלת שירותי החירום הלאומיים.
נוהל ארגון ההגנה האזרחית מעוגן בחוקים הפדרליים "אודות הגנה אזרחית" (1998), "אודות הגנה מפני מצבי חירום בעלי אופי טבעי וטכנולוגי" (1994) ו"אודות שירותי חירום והצלה" (1995) שמהוות בסיס חוקי לקיומו של המשרד למצבי חירום והגנה אזרחית של רוסיה המהווה לגוף הפדרלי העיקרי לתיאום פעולות תגובה ופעילות שירותי ההגנה האזרחית.
היסטוריה
לראשונה, אירועים המצריכים כוחות הגנה אזרחית ברוסיה החלו להתקיים במהלך מלחמת העולם הראשונה. כניסתם של כלי נשק כימיים תרמה לפגיעה במתקנים כלכליים ותשתיות הממוקמות בעורף מאחורי קווי האויב. לעיתים קרובות בוצעה הפצצת ערים מהאוויר במטרה להפחיד ולפגוע באוכלוסייה. לכן, הפיקוד הצבאי של והרשויות החלו לפתח ולבצע אמצעים כדי להגן על האוכלוסייה מפני הסכנות הנובעות מפעולות איבה. אמצעים כאלה כללו ביצוע הפסקות חשמל יזומות, יידוע האוכלוסייה, מסירת כללי התנהגות לאוכלוסייה במקרה של התקפה אווירית או שימוש באנשי לוחמה כימית, מתן סיוע רפואי, אספקת אמצעי הגנה אישיים לאוכלוסייה, טיפול בשריפות, הכנת מקלטים ועוד. אירועים אלה נערכו בערים הגדולות של האימפריה הרוסית: פטרוגרד, אודסה, סבסטופול, ורשה, מינסק, ריגה, גרודנו, ביאליסטוק, ברסט, טאלין.
בשנת 1940, הוקם המנהל הראשי להגנה אווירית מקומית והוא נכלל במערך שלנ.ק.ו.ד. ומשרד הפנים.
בשנת 1961 התארגנה מחדש ההגנה האווירית המקומית לגוף בשם "ההגנה האזרחית של ברית המועצות" ומונה לראשונה ראש ההגנה האזרחית.
מאז 1965 קיבלה ההגנה האזרחית את צורתה הארגונית הסופית, מטה ההגנה האזרחית נוצר בכל מחלקה, בכל הערים, העיירות הגדולות, במפעלים גדולים, הוסדרה עבודתם ושויתוף הפעולה עם המנגנון המפלגתי והממשל הצבאי. תרגילי הגנה אזרחית קבועים החלולהיערך עם האוכלוסייה האזרחית בכל הגילאים, מילדים ועד אזרחים ותיקים (צעדים כאלה בוצעו בעבר, אך כעת קיבלו אופי אוניברסלי וקבוע).
בשנת 1971 הועברה הנהגת ההגנה האזרחית לאחריות משרד ההגנה של ברית המועצות, בעוד ראש ההגנה האזרחית שימש כסגן שר ההגנה של ברית המועצות (ונקרא רשמית "מפקד כוחות ההגנה האזרחית").
בשנת 1991 נכללה מערכת ההגנה האזרחית במסגרת הוועדה הממלכתית של הפדרציה הרוסית להגנה אזרחית, חירום וניהול אסונות (בשנת 1994 הוועדה הפכה למשרד ממשלתי בשם המשרד למצבי חירום והגנה אזרחית).
ארגון
ההגנה האזרחית ברוסיה מאורגנת באופן היררכי מהמרכז הפדרלי עד לארגונים ספציפיים (מפעלים, חברות, אוניברסיטאות וכן הלאה).
בכל רמה מחוזית ומקומית נוצרת יחידת הגנה אזרחית משלה:
הוקמו גם יחידות חילוץ צבאיות במסגרת המרכזים הטריטוריאליים להגנה אזרחית, שהוכפפו למשרד למצבי חירום (למשל המחלקה להגנה אזרחית בפרימוריה);
ניהול ההגנה האזרחית ברמות שונות מופקד על המנהיגים בהתאמה - ממשלת רוסיה, ראשי המחלקות הפדרליות והאזורים, מנהיגים מקומיים וראשי ארגונים ועסקים. אלה מקבלים החלטות בסיסיות (למעט אלה הנדרשים להחלטת הממשלה) ועליהם מוטלת האחריות האישית לניהול הגנה אזרחית.
תיאום עבודתם של הכוחות השונים מופקד בידי המרכזים האזוריים, הבין אזוריים והמרכזים הפדרליים לניהול משברים שהוקמו במשרד החירום.
גל אדם
גל אדם (נולד ב-7 במרץ 2002) הוא זמר ישראלי.
ביוגרפיה
נולד בשנת 2002 ולו שני אחים, בהם הזמר עומר אדם. אביו, רס"ן יניב אדם, שימש סגן מפקד יחידת שלדג וסמג"ד של גדוד הצנחנים 202. בני משפחתו שמוצאה קווקזי מצד האב, ואשכנזי מצד אמו, סבו של אדם הוא אלוף-משנה וניצב משנה שמואל אדם, שהוא בן דודו של האלוף יקותיאל אדם.
באפריל 2021 התגייס לצה"ל.
קריירה
במאי 2019 הוציא את הסינגל השני שלו, "עוד יום לבד". עוד באותה השנה, הוציא את הסינגלים "קחי ת'לב שלי" ו"סרט רע". השיר "סרט רע" אף התברג במקום הראשון ברשימת "הסרטונים החמים" ביוטיוב.
במרץ 2020 הוציא יחד עם הזמרת אגם בוחבוט את הדואט "עברו חודשיים", שזכה להצלחה רבה בשירות הסטרימינג ואף הגיע למקום ה-11 במצעד שירי הספוטיפיי הישראלי השבועי. בנוסף, היה לאחד מהשירים המושמעים ביותר בפלטפורמה בישראל לשנת 2020. עוד באותה השנה, הוציא את הסינגל "איתך עושה לי טוב". השיר זכה לשבחים. בספטמבר 2020, הוציא את הסינגל "שבוי שלך". בדצמבר, הוציא את הסינגל "לגשת אל חייך".
ב-21 בפברואר 2021 הוציא את הסינגל "אין אותי יותר", שהגיע בשיאו למקום השלישי במצעד של פלטפורמת אפל מיוזיק. ביולי 2021 לקח חלק במופע הקיץ "סופרסטאר" שכלל כשישה מופעים ונערך במשך שבוע בהיכל מנורה מבטחים לצד נועה קירל, סטטיק ובן-אל, אגם בוחבוט, מרגי וסטפן.
בספטמבר 2021 זכה בתואר "פריצת השנה" של ישראל לשנת 2021 בטקס נבחרי השנה של ישראל בידור. ב-2022 יצא להיטו, "משוגעת", ביחד עם נורוז, שהגיע למקום הראשון במצעד הרשמי של גלגלצ.
חיים אישיים
אדם מתגורר עם משפחתו במושב משמר השבעה.
בין השנים 2018 עד 2021, היה בזוגיות עם נועם בוהדנה, אחייניתה של הדוגמנית והשחקנית מירי בוהדנה.
נריה ישורון
נריה ישורון הוא קצין בצה"ל בדרגת אלוף-משנה, המשמש כמדריך בפו"ם.
ביוגרפיה
התגייס לצה"ל ועבר קורס מפקדי טנקים וקורס קציני שריון. שימש מפקד מחלקה ומפקד פלוגה. במלחמת לבנון השנייה שימש כסגן מפקד גדוד 82 ולחם בין השאר בגזרת בינת ג'ביל. לאחר חופשת לימודים מונה ב-2010 לסגן מפקד גדוד 532. בשנת 2012 מונה למפקד גדוד 82 והוביל אותו בין היתר במבצע צוק איתן. בעקבות אירוע ירי של כוחותיו על מבנה ברצועת עזה ממנו ירו יום קודם מחבלים והרגו מפקד פלוגה מגדודו, סרן, ננזף ישורון על דבריו ברשת הקשר בו כינה את הירי "מטח כבוד והצדעה" לזכר הקצין. בשנים 2014 - 2016 שימש כמפקד גדוד 532 לאחר מכן שימש כסגן מפקד חטיבה 188. בשנת 2018 הועלה לדרגת אל"ם ומונה למפקד עוצבת יפתח, וכיהן בתפקיד עד שנת 2020. ב-23 בדצמבר 2019 פורסם שימונה למדריך במכללה הבין-זרועית לפיקוד ולמטה.
תושב גבעת היובל בעלי.
הסירקס
הסירקס (אנגלית: The Circus) הוא רחוב ג'ורג'יאני בעיר באת' שבסאמרסט, אנגליה. בניית הרחוב החלה ב-1754, והסתיימה כעבור 14 שנים. שמו של הרחוב נובע מהמילה הלטינית קירקוס, שמשמעותה טבעת, אליפסה או מעגל. חלקים מהרחוב הוכרזו כבניינים רשומים מדרגה I.
הרחוב מחולק לשלושה קטעים שווי אורך, וצורתו היא מרחב מעגלי המוקף על ידי בתים עירוניים גדולים. בכל אחד משלושת הקטעים יש כניסה מעוצבת, כך שבכל דרך דרכה ייכנס המבקר במקום הוא יראה מיד חזית מעוצבת.
אין איסור חל על איסור
בהלכה היהודית, הכלל אין איסור חל על איסור קובע כי לא יכולים לחול שני איסורים שונים על אותו דבר, שכן סברא היא שאין התורה באה לאסור דבר שאסור כבר, והתורה באה לאסור רק דברים המותרים. כך לדוגמה, אדם שיאכל בשר חזיר עם חלב, לא יעבור על איסור אכילת בשר וחלב, שכן על הבשר חל כבר איסור אכילת בשר חזיר, ולכן לא חל עליו איסור נוסף.
הסירקס
היסטוריה
הרחוב נודע בעבר כקינגס סירקס, והוא תוכנן על ידי האדריכל ג'ון ווד האב, שלא זכה לראות את יישום תוכניותיו מאחר שמת שלושה חודשים לאחר הנחת אבן הפינה. עבודתו הושלמה על ידי בנו, ג'ון ווד הבן. הסירקס היה חלק מחזונו של ג'ון ווד האב ליצור נוף אדריכלי קלאסי-פלדיאני בבאת'. הפרויקטים האחרים היו כיכר המלכה והפורום, שמעולם לא נבנה.
טום היינסון
תומאס ויליאם "טום" היינסון (באנגלית: Thomas William "Tom" Heinsohn; 26 באוגוסט 1934 – 10 בנובמבר 2020) היה כדורסלן ומאמן כדורסל אמריקאי, ששיחק בעמדת הפאוור פורוורד. היה מהשחקנים הבולטים של בוסטון סלטיקס בשנות ה-50 וה-60, והיה שותף לזכיית הקבוצה בשמונה אליפויות NBA. לאחר פרישתו תפקד במשך שמונה שנים כמאמנה של בוסטון סלטיקס. היינסון הוא האדם היחיד שהיה מעורב בתפקידים שונים בכל 17 האליפויות בתולדותיה של בוסטון – כשחקן, כמאמן וכשדרן.
קריירה ככדורסלן
היינסון נולד בג'רזי סיטי שבניו ג'רזי, והתבלט ככדורסלן כשרוני במסגרת משחקיו ב"בית ספר תיכון סנט מייקל" שליד יוניון סיטי. מאוחר יותר הוא קיבל מלגת כדורסל מאוניברסיטת הולי קרוס. הוא שיחק בנבחרת האוניברסיטה עד שנת 1956 והפך לקולע המצטיין שלה בכל הזמנים עם 1,789 נקודות בסך הכול, ממוצע של 22.1 נקודות למשחק. במהלך שנתו האחרונה בהולי קרוס קבע היינסון שיא של האוניברסיטה כאשר קלע 51 נקודות במשחק מול נבחרתה של בוסטון קולג'.
בשנת 1956 נבחר היינסון על ידי קבוצת בוסטון סלטיקס בדראפט ה-NBA, בתור בחירה טריטוריאלית. כבר בעונתו הראשונה ב-NBA, עונת 1956/1957, נבחר היינסון להשתתף במשחק האולסטאר של הליגה, ובנוסף זכה בתואר רוקי השנה ב-NBA. באותה עונה הוא סייע לבוסטון לזכות באליפות הליגה לאחר ניצחון על סנט לואיס הוקס בסדרת הגמר.
במהלך הקריירה שלו בבוסטון היה היינסון שותף מרכזי לזכיית הקבוצה בשמונה אליפויות בתוך תשע עונות, כולל שבע רצופות בין עונות 1958/1959 ו-1964/1965. הוא השתתף בשישה משחקי אולסטאר בסך הכול ונבחר ארבע פעמים לחמישיית העונה השנייה, בין השנים 1961 ו-1964. הוא שיתף פעולה מוצלחת בבוסטון יחד עם שחקנים כמו ביל ראסל, סם ג'ונס, בוב קוזי ואחרים, כאשר ראסל וג'ונס הם היחידים שזכו במספר גבוה יותר של אליפויות מהיינסון במהלך קריירת המשחק שלהם. הוא סיים את הקריירה שלו עם ממוצעים של 18.6 נקודות ו-8.8 ריבאונדים למשחק, לאחר שקלע למעלה מ-12,000 נקודות בסך הכול. מספר חולצתו (15) נתלה באולמה של בוסטון ב-1965, אותה שנה בה פרש ממשחק.
קריירה כמאמן וכשדרן
בשנת 1966 החל היינסון בקריירה הטלוויזיונית שלו כאשר שידר דיווחים חיים (play-by-play) ממשחקיה של בוסטון ברשת הטלוויזיה WLVI. הוא שימש בתפקיד במשך שלוש שנים לפני שהפך למאמן.
אין איסור חל על איסור
איסור מוסיף
כאשר האיסור השני הוא "איסור מוסיף", כלומר שהאיסור השני, מוסיף וחל בנוסף על אנשים נוספים, או שהוא אוסר דברים נוספים על האדם, הוא חל אף שכבר היה דבר זה אסור קודם.
לדוגמה לחייב כהן גדול שבא על אשה שהיא אלמנה גרושה וחללה. כאשר הייתה אלמנה הייתה אסורה על כהן גדול ומותרת לכהן הדיוט, נישאה שוב ונתגרשה היא נהייתה אסורה לכהן גדול משום אלמנה גרושה זהו איסור מוסיף, וכן חללה שקודם נתגרשה ואחר כך נתחללה, שקודם החילול הייתה מותרת באכילת תרומה ואילו חללה אסורה ולכן גם הוא איסור מוסיף, ולכן יהיה הכהן גדול חייב על כל אחת ואחת אלמנה גרושה וחללה. והכהן הדיוט יהיה חייב שנים אחד גרושה ואחד חללה.
וכן איסור אחות אשה ואשת אח, כאשר אדם נשא את אחות אשת אחיו, נמצא שאשתו כבר הייתה אסורה על אחיו לפני שהוא נשאה אותה - מדין "אחות אשה", אלא שבנישואיו הוא מוסיף איסור "אשת אח" על שאר האחים, ולכן חל איסור זה גם על האח שכבר הייתה אסורה לו.
איסור כולל
איסור כולל הוא, כאשר חל איסור על חפצים או אנשים נוספים מלבד האובייקט שנאסר כבר, הוא חל גם על האובייקט שנאסר כבר, אגב חלותו על מה שעדיין לא נאסר.
איסור חמור
שיטת חכמים שיש איסור חל על איסור באופן שהאיסור השני הוא "איסור חמור" (עיין ). למשל, כאשר האיסור הראשון אסר את האובייקט רק באכילה ואילו האיסור השני אוסר אותו גם בהנאה, הוא חל על איסור אחר. למשל רבי יוסי הגלילי שסבור שגם איסור כולל אינו חל על איסור אחר, סבור שכאשר הוא איסור חמור, הוא חל על איסור אחר
ייבום וחליצה
במסכת יבמות הגמרא דנה בדין זה בקשר להלכות ייבום. התורה מצווה, כי כאשר אדם מת ואין לו בנים, על אחיו של המת לייבם את אשתו - להנשא לה, ולמרות שאשת אח היא אחת מהעריות, התירה התורה איסור זה לצורך מצוות יבום, בתנאי שלא תהא אסורה באיסור נוסף - כמו אחות אשה. הגמרא דנה בקשר לאשה שהיא אסורה בשני איסורים; היא אשת אחיו של אדם מסוים, וגם אחות אשתו. אם איסור אשת אח חל קודם, מכיוון שאשה זו נישאה לאחיו, ורק אחר כך הוא נישא לאחותה של אשה זו - דבר שגרם לאשה להיות אסורה לו באיסור אחות אשה, במקרה כזה נמצא שרק איסור אשת אח הוא זה שחל עליה. לפי זה, לכאורה היה עליה להתייבם, שהרי היא אשת אח ולא אחות אשה. עם זאת, אין חל עליה מצוות יבום, שכן אם יותר איסור אשת אח לצורך מצוות יבום, מיד יחול עליה האיסור השני התלוי ועומד - של אחות אשה, ואיסור זה אינו נדחה מפני מצוות יבום, ולכן אין איסור אשת אח נפקע.
בית שמאי ובית הלל נחלקו האם מותר לייבם את צרתה, כלומר אשתו השנייה של המת. במקרה רגיל, קיים כלל האומר כי אם אחת מנשי האח המת אסורה לייבם, אסור לו לייבם גם את אחת הנשים האחרות. השאלה היא, האם איסור כזה, בו בעצם חל על האשה רק איסור אשת אח, שעל פי הכלל הרגיל היה צריך להיות מותר מפני איסור ייבום, אלא שמפני סיבה צדדית לא הותר - האם איסור כזה אוסר את הצרה להתייבם, שכן ייתכן שרק האיסורים האחרים, פוטרים את הצרה להתייבם ולא איסור אשת אח.
לפי דעת בית שמאי, מותרת הצרה להתייבם, מפני הטעמים האמורים. בדעת שיטת בית הלל אסורה הצרה להתייבם, אלא שבטעם הדבר נחלקו שנים מתלמידיהם: לפי דעתו של רבי שמעון בר יוחאי, למרות שאין איסור חל על איסור, אסורה האשה להתייבם, מכיוון שאיסור אשת אח אינו נפקע במקרה זה, הוא אוסר את הצרה, שכן הכלל אומר שכל שאחת מהנשים אסורה באיסור ערווה אסורה גם צרתה, אלא שבאופן רגיל הותר אשת אח, ומכיוון שכאן לא הותר איסור אשת אח - הוא אוסר את הצרה רבי יוסי חלוק על הכלל "אין איסור חל על איסור", במקרה שמדובר ב"איסור מוסיף", ולכן הוא סובר שהאשה אסורה הן באיסור אשת אח והן באיסור אחות אשה ולכן היא אסורה להתייבם וכל הדיון אינו רלוונטי לשיטתו.
במקרה הפוך, שהאשה הייתה אסורה קודם כול באיסור אחות אשה, שכן האח החי נשא את אשתו - אחותה - לפני שהמת נשא את אשתו ובכך אסר אותה באיסור אשת אח, נחלקו בית שמאי ובית הלל. לפי בית שמאי יש להתיר את הצרה להתייבם, שכן מכיוון שאין איסור חל על איסור, נמצא שאין אשה זו אסורה באיסור אשת אח כלל אלא רק אחות אשה, ולכן אינה אוסרת את צרתה. לפי הסבר הגרי"ז מבריסק, כדי שאיסור של אשה יאסור את צרתה, צריך שאיסור זה יהא איסור האוסר ומונע מייבום; אשה כזו, שאינה נחשבת לאסורה באשת אח, אינה מוטלת כלל לייבום, שהרי דין ייבום חל מכוח היותה אשת אחיו, ולכן אין להחשיב את איסור אחות אשה כאילו מונע ייבום, ואין הוא יכול לאסור את צרתה.
אבר מן החי
חכמי המשנה והגמרא נחלקו האם יש איסור אבר מן החי בחייו של בעל חיים. לפי רבי יהודה הנשיא "בהמה בחייה לאו לאיברים עומדת", כלומר בעל חיים שחי כל עוד איבריו מחוברים זה לזה אין איבריו עומדים לאכילה, ורק לאחר שחותכים אבר ממנו יש איסור אבר מהחי, ולפי רבי אלעזר ברבי שמעון גם בחייה הבעל חיים יש איסור אבר מהחי.
ישנם מספר הלכות התלויות בשאלה זו, אחת מהם היא על פי הכלל אין איסור חל על איסור. אם בהמה היא טרפה, ואדם חתך אבר ממנה ואכלה, נחלקו רבי יוחנן וריש לקיש האם הוא עבר על שני איסורים או על איסור אחד. אביי מפרש את המחלוקת בצורה כזו: לפי רבי יוחנן הוא עבר על שני איסורים, שכן בהמה בחייה לאו לאיברים עומדת, ולכן על איסור אבר מהחי חל עליה עד שיחתכנה - וכבר קודם לכן חל עליה איסור טרפה, אך לפי ריש לקיש בהמה בחייה לאיברים עומדת, ושני האיסורים חלים כאחד.
גדר הדבר
גם כאשר אין איסור חל על איסור, יש לקבור את העובר בין רשעים גמורים יותר, שכן מפאת רשעתו יש להחשיבו שהוא עבר על שתי עבירות, למרות שהחלות המעשית הייתה רק על אחת
כאשר אין איסור חל על איסור, אין הכוונה שהאיסור השני אינו חל כלל, אלא "מיתלי תלי", האיסור תולה ועומד שבמקרה והאיסור האחד יסתלק, יחול השני, ולכן הראשון אינו חל. לדוגמה, כאשר אשת אח שהיא גם אחות אשה נופלת לייבום, אין איסור אשת אח מותר, מכיוון שבמקרה ויותר - יחול איסור אחות אשה על אותה אשה.
מה למעשה מונע כיום את הסרת האיסור? רבי ברוך בער לייבוביץ' מבאר, שהחפצא של איסור השני, הוא אשר מונע את האיסור הראשון מלהסתלק. כלומר: למרות שהאיסור אינו חל למעשה על האשה, די בכך שהוא קיים באופן עקרוני כדי למנוע את הסרת האיסור הראשון, מהסיבה האמורה.
הסירקס
היסטוריה
ההשראה של ווד הייתה הקולוסיאום ברומא, אך הסירקס פונה כלפי פנים, בניגוד לקולוסיאום שפנה כלפי חוץ. השראה נוספת למבנה הכיכר הייתה האתרים המגליתיים של סטונהנג' וסטנטון דרו, שווד האמין שהיו שרידים של מקדשים דרואידים. ווד היה משוכנע כי באת' הייתה מרכז ראשי לפעילות הדרואידים בבריטניה. הוא סקר את סטונהנג' שקוטר הסוללה החיצונית שלו הוא 99 מטרים ותכנן את הסירקס בקוטר של 97 מטרים על מנת לחקות זאת. שלושת הסדרים הקלאסיים (הסדר הדורי, הסדר המשולב והסדר הקורינתי) שימשו אותו לעיצוב חזית הרחוב בשלוש שכבות הנמצאות זו מעל זו. האפריז של האנטבלטורה הדורית מקושט במגוון טריגליפים וב-525 תמונות הכוללות נחשים, סמלי טבע, מכשירים המייצגים את המדעים והאמנויות, וסמלים של הבונים החופשיים. טיילת החומה (Parapet) מקושטת בסיומות אבן מחודדות. החלק המרכזי של הסירקס רוצף בסטים של אבנים, שכיסו את מאגר המים ששכן במרכז ושימש את הבתים.
חוזי החכירה הראשונים של המקטע הדרום-מערבי נחתמו בין 1755 ל-1767, במקטע הדרום-מזרחי בין 1762 ל-1766, ובמקטע הצפוני בין 1764 ל-1766. ב-1800 סגרו תושבי הסירקס את החלק המרכזי של החלל הפתוח באמצעות גן נוי. כיום מכוסה האזור המרכזי בדשא, ויש בו גם עצי דולב. במהלך הבליץ על באת' ב-1942 נהרסו בניינים אחדים בסירקס, ולאחר תום מלחמת העולם השנייה הם שוקמו ושוחזרו לצורתם המקורית.
אשף מולוסוס מדומה
אשף מולוסוס מדומה (שם מדעי: Molossops) הוא סוג של עטלף קטן במשפחת האשפיים ובו 2 מינים שחיים באמריקה הדרומית. הסוג הוקם בשנת 1865 על ידי הזואולוג הגרמני וילהלם פיטרס ושמו המדעי מציין את דמיונו לסוג אשף מולוסוס, על אף שהקרבה הפילוגנטית והחיצונית בין השניים מועטת. בעבר הסוג כלל 2 מינים נוספים שקיבלו מאוחר יותר מעמד של טקסונים מונוטיפים: אשף קבררה ואשף מאטו גרוסו. בטקסונומיות מסוימות, הסוג עדיין מופיע ככזה המכיל 3 או 4 מינים.
תיאור ואנטומיה
אשף מולוסוס מדומה בעל גוף גוצי שמנמן, גולגולת חרוטית, מצח שטוח ומשופע ופנים רחבות וכלביות. כנפיו צרות וארוכות ומתרחבות בקצה. האוזניים משולשות וקצרות יחסית, אך ארוכות בהרבה משל אשף מולוסוס ואינן מתחברות במצח; בנוסף, אין להן עיטור עור גדול בבסיס. העיניים קטנות, החוטם ארוך ושטוח, האף גדול ובעל נחיריים עגולים שמוקפים בבליטות. השפתיים עבות, הלוע קצר, גמיש ומחודד והלסתות והשיניים חזקות. האצבעות דקיקות עם טפרים קטנים חדים. הזנב ארוך ועבה, וכנף הזנב משולשת.
אורך הראש והגוף של אשפי מולוסוס 40–68 מ״מ, אורך הזרוע 27–40 מ״מ ואורך זנבו 19–37 מ״מ; משקלם 4–9 גרם כאשר הנקבות קטנות מן הזכרים. מבחינה פילוגנטית, הוא קרוב במיוחד לאשף הכלבי ואשף קבררה ולאחר מכן לאשף מאטו גרוסו ולסוג אשף מדומה. מבחינה חיצונית, ניתן למצוא קווי דמיון רבים בינו לבין מינים ממשפחת הנשפוניים.
הפרווה של אשף המולוסוס המדומה קצרה וצפופה עם צווארון עבה וארוך סביב העורף והצוואר. צבעה הכללי נע בין אדמדם לחום שוקולד, חום קינמון, אוכרה, זהוב, צהוב או כתום, כשאזור הראש והצוואר נוטה להיות כהה יותר. הגחון והחזה חיוורים בדרך כלל ונעים בין צהבהב ללבנבן. הפנים, הכנפיים והאוזניים שחרחרות בעוד שהלוע, השוקיים, הרגליים והזרועות בצבע בורדו או ורוד.
תפוצה וביולוגיה
התפוצה הגאוגרפית של הסוג משתרעת מהיער האטלנטי לעבר ביצות הפנטנל, ערבות הפמפס, ומשם לאורך המורדות הצפוניים של הרי האנדים, אגן האמזונאס הסראדו והקטינגה. בית הגידול כולל סוואנה טרופית או דוקרנית, יער נשיר יבש, יער גשם טרופי, יער מנגרובים ובתה.
אשפי מולוסוס הם יונקים חברותיים שחיים בקבוצות קטנות של 3–15 פרטים. הם פעילים בשעות הדמדומים והלילה וניזונים מחרקים שאותם הם מאתרים באמצעות איכון-הד. האשף משתמש בשני סוגי קריאות הד: סוג אחד לשטח פתוח וסוג אחד לשטח סבוך מרובה עצמים. התזונה שלו כוללת עשים, חיפושיות, זבובים, פשפשאים וחגבאים. יש לו יכולת טיסה מהירה והוא מחפש מזון בעיקר בשטחים פתוחים. את שעות היום האשפים מבלים בעיקר בחללי עצים, גזעים, עלווה צפופה, חורים באדמה, נקיקי סלעים ומבנים נטושים.
לסוג זה אין עונת רבייה קבועה, והאשפית יכולה להיכנס להיריון מספר פעמים בשנה כשבכל פעם היא ממליטה צאצא יחיד. התנשמת הלבנה היא הטורפת העיקרית של הסוג.
מינים
בסוג זה 2 מינים:
דירר (מכתש פגיעה)
מכתש דירר הוא מכתש פגיעה הנמצא על כוכב חמה אשר קרוי על שמו של הצייר הגרמני אלברכט דירר. האיגוד האסטרונומי הבינלאומי הכריז על שמו של המכתש ב-1976.
אשף מולוסוס
אשף מולוסוס (שם מדעי: Molossus) הוא סוג של עטלף קטן-בינוני במשפחת האשפיים ובו 9 מינים שחיים ביבשת אמריקה. הסוג הוקם בשנת 1805 על ידי הזואולוג הבריטי אטיין ז'ופרואה סנט-אילר והוא קרוי על שם מולוסוס - גזע נכחד של כלב רועים גדול מיוון העתיקה ששימש להגנה מפני זאבים. אשף מולוסוס קרוב חיצונית ופילוגנטית לסוגים אשף מסטיף מדומה ואשף כלבי, והאחרון נחשב בעבר כתת-סוג שלו.
תיאור ואנטומיה
לאשף מולוסוס גוף חסון, רחב ושטוח, צוואר עבה במיוחד וראש רחב ומעוגל דמוי כלב. הגולגולת חזקה ומסיבית יותר משל האשף הכלבי, והחרטום הרחב והשטוח מתמזג איתה לחלוטין. האוזניים רחבות ומקופלות עם צפירים קטנים שמוסתרים בעיטור עור עגול, והן מתחברות במרכז המצח. העיניים בולטות, החוטם רחב וקטום עם נחיריים גדולים וקצהו מזדקף מעט. מרבית השיניים קצרות וחזקות והניבים ארוכים; החותכו. הלוע מעוגל וחלק ללא קפלי עור, והלסת התחתונה קצרה וחזקה. הכנפיים ארוכות וצרות וכנף הזנב גדולה ומזכירה חצאית בצורתה. הזנב ארוך וגמיש.
אורך הראש והגוף של אשפי מולוסוס 50–95 מ״מ, אורך הזרוע 33–60 מ״מ ואורך זנבו 20–70 מ״מ; משקלם עד 30 גרם. למינים אחדים בסוג יש שקיק על הגרון שבולט יותר אצל הזכרים, ובו בלוטות ריח שמפיקות נוזל שומני ריחני. מלבד אשף המסטיף המדומה והאשף הכלבי, אשף מולוסוס חולק קווי דמיון רבים גם עם אשף מולוסוס מדומה.
הפרווה של אשף מולוסוס קצרה, צפופה וקטיפתית, ויש לו צווארון שיער עבה סביב הצוואר והעורף. צבע הפרווה משתנה בין המינים, ונע בין שחור לחום ביסטר כהה, ערמון-ארגמן-סגלגל, אדום, כתום עז, זהוב, אוכרה או חום אפרורי. הגחון והחזה נוטים להיות בהירים יותר. הפנים, האוזניים, הכנפיים, כפות הרגליים והזנב בצבע שחור מבריק או חום כהה. הזרועות והשוקיים ולעיתים גם פנים האוזניים בצבע בורדו. אצל חלק מהמינים הפרווה דו-גונית, ואחדים בעלי כתמים או נקודות באזורים שונים.
תפוצה וביולוגיה
אשף מולוסוס מצוי באמריקה הדרומית והצפונית. טווח התפוצה שלו כולל את בליז, גואטמלה, ניקרגואה, הונדורס, אל-סלבדור, קוסטה ריקה, פנמה, קולומביה, וונצואלה, אקוודור, טרינידד וטובגו, גיאנה, גיאנה הצרפתית, סורינאם, פרו, בוליביה, ברזיל, פרגוואי, צפון ומרכז ארגנטינה ואורוגוואי. במקסיקו הוא נפוץ עד לגבול עם ארצות הברית, ועשוי לחצות לעיתים את נהר ריו גראנדה לתוך שטחה של טקסס; בנוסף, הוא נוכח גם בפלורידה קיז.
בית הגידול של אשף זה מגוון למדי וכולל יער גשם טרופי, יער סובטרופי יבש, יער מנגרובים, יער גדותיים, יער עננים עד רום 2,400 מטר, ביצות, וסוואנה טרופית, דוקרנית או צחיחה למחצה.
אשף מולוסוס פעיל בדמדומים ובשקיעה וניזון אך ורק מחרקים מעופפים (בעיקר עשים, חיפושיות ופשפשאים). כנפיו הארוכות והצרות מקנות לו יכולת טיסה מהירה, אך מאידך יכולת התמרון שלו נחותה; בשל כך, הוא נוטה לצוד בעיקר בשטחים פתוחים, מעל גופי מים או מעל חופת היער. את שעות היום, אשפי מולוסוס מבלים בלינה במושבות גדולות מעורבות של 1,300-50 פרטים, בתוך מערות, נקיקי סלע, כפות דקל, בולי עץ חלולים ומבנים נטושים. האשפית ממליטה גור יחיד פעם או פעמיים בשנה ולעיתים נדירות תאומים. הגורים נגמלים בגיל 6–8 שבועות ומגיעים לבגרות בגיל שנה.
מינים
בסוג תשעה מינים:
יחסי אוסטרליה–אסטוניה
יחסי אוסטרליה–אסטוניה הם יחסי החוץ בין אוסטרליה לאסטוניה. אוסטרליה הכירה לראשונה באסטוניה ב-22 בספטמבר 1921. אוסטרליה הייתה בין המדינות הראשונות שהכירו מחדש בעצמאות אסטוניה ב-27 באוגוסט 1991. שתי המדינות כוננו מחדש את היחסים הדיפלומטיים ב-21 בנובמבר 1991.
אוסטרליה מיוצגת באסטוניה באמצעות שגרירות במשרה חלקית (מאז 2018) וקונסוליית כבוד בטאלין (מאז 1995). אסטוניה מחזיקה באוסטרליה שגרירות בקנברה מאז 18 בפברואר 2015, האחראית גם על היחסים עם ניו זילנד, אינדונזיה ו-ASEAN, ויש לה גם קונסוליות כבוד בכל אחת מבירות מדינות אוסטרליה.
היסטוריה
היחסים בין שתי המדינות החלו כאשר אוסטרליה הכירה באסטוניה עם קבלתה לחבר הלאומים ב-22 בספטמבר 1921. בשנים 1919–1935 יוצגה אסטוניה באוסטרליה על ידי הקונסוליה הפינית בסידני. בשנת 1922 התמנה הקונסול הפיני הרלד טאנר לקונסול הכבוד בסידני, וכיהן עד שאסטוניה שלחה נציג משלה בשנת 1935. בשנת 1935 מינתה אסטוניה קונסול כבוד משלה, יוהנס קייב, שכיהן עד קידומו לקונסול הכללי בניו יורק בשנת 1939. קייב הוחלף כממלא מקום קונסול כבוד ואחר כך סגן קונסול כבוד (מאוקטובר 1939) על ידי ארוויד מיילן האסטוני המקומי. באוקטובר 1940 הנחתה ממשלת אסטוניה הגולה את סגירת הקונסוליה ורישומיה נמסרו לקונסוליה השוודית לאחסון.
יחסים במהלך הכיבוש הסובייטי
עם כיבוש המדינות הבלטיות ביוני 1940, ממשלת אוסטרליה של רוברט מנזיס, כמו ממשלת בריטניה, לא הכירה בפעולה זו, אך השר לענייני חוץ, סר פרדריק סטיוארט, אישר מאוחר יותר ביוני 1941 כי התרחשו דיונים בלתי רשמיים. המשתמע מכך "מוכנות מצד ממשלת בריטניה ליישב באופן מעשי שאלות שונות הנובעות מסיפוח המדינות הבלטיות." בשנת 1948 הודיעה שגרירות ברית המועצות בקנברה כי "כל בני המדינות הבלטיות המתגוררות כיום באוסטרליה יירשמו כאזרחים סובייטים", אשר נענתה לתגובת ממשלת בן צ'יפלי האוסטרלית כי אוסטרליה אינה מכירה בסיפוח הסובייטי של המדינות הבלטיות וכל אזרחי אותן מדינות תושבות אוסטרליה לא יאלצו לבצע כל פעולה בעניין זה.
במרץ 1970 ציין בפרלמנט שר החוץ, ויליאם מקמהון: "העמדה המשפטית היא שאוסטרליה מעולם לא חזרה בה הכרה מממשלות אסטוניה, לטביה וליטא שנאלצו לגלות בגלל פלישת ברית המועצות וכיבוש אותן מדינות בשנת 1940. אוסטרליה לא הרחיבה הכרה במפורש לשום ממשלה מסוימת העשויה להתייחס ליורשת של אחת מאותן ממשלות שאוסטרליה הכירה בה בשנת 1940."
לאחר בחירת ממשלת הקואליציה השמרנית החדשה של מלקולם פרייזר בנובמבר 1975, הסירה הממשלה החדשה את ההכרה דה-יורה בסיפוח אסטוניה לברית המועצות. ב-17 בדצמבר אותה שנה הנחתה ממשלת אוסטרליה את שגריר אוסטרליה במוסקבה כי הוא וצוותו אינם אמורים לערוך ביקורים רשמיים ברפובליקה הסובייטית האסטונית. נציגים קונסולריים עצמאיים של אסטוניה חזרו ונשמרו עד להחזרת העצמאות בשנת 1991. ב-27 באוגוסט 1991 הודיע ראש הממשלה בוב הוק על החלטתה של אוסטרליה לכונן מחדש את היחסים הדיפלומטיים המלאים עם אסטוניה. שגריר אוסטרליה בשוודיה, רוברט מריליס, הוסמך כשגריר שאינו תושב של אוסטרליה באסטוניה החל מה-21 בנובמבר 1991.
יחסים לאחר 1991
כחלק מהרחבה משמעותית של קונסוליות הכבוד האוסטרליות, שר החוץ גארת' אוונס הודיע על מינויו של מטי פקמה לקונסול כבוד בטאלין ביוני 1995. נכון ל-2018 פקמה משמש עדיין כקונסול כבוד. אוסטרליה חתמה על הסדר אשרת עבודה וחופשה עם אסטוניה במאי 2005.
ביולי 1998 ביקר אוסטרליה ראש ממשלת אסטוניה, מארט סימן. משלחת פרלמנטרית אוסטרלית, בראשות סגן נשיא הסנאט לשעבר, הסנטור סו וסט, ביקרה בטאלין באוקטובר 1999. המשלחת הפרלמנטרית אסטונית, בראשות יו"ר הפרלמנט אנה ארגמה (Ene Ergma) ביקרו באוסטרליה בשנת 2008. בשנת 2009 ביקר שר החוץ האסטוני אורמס פאט באוסטרליה ופתח את קונסוליית הכבוד האסטונית בפרת'. באפריל 2010 שר החוץ האוסטרלי סטיבן סמית' השתתף בפגישת שרי החוץ של כוח הסיוע הביטחוני הבינלאומי בטאלין. נשיא הסנאט האוסטרלי ג'ון הוג ביקר בביקור רשמי באסטוניה באוקטובר 2013. שגרירות אסטוניה בקנברה נפתחה בפברואר 2015. בפברואר 2016 שרת החוץ של אסטוניה מרינה קליורנד פתחה רשמית את שגרירות אסטוניה בקנברה, הממוקמת יחד עם שגרירות פינלנד באוסטרליה וקיימה שיחות עם שרים פדרליים שונים.
בשנת 2015 חתמו אוסטרליה ואסטוניה על הסכם ביטוח לאומי חדש. ב-7 במרץ 2018 הודיעה שרת החוץ ג'ולי בישופ על פתיחת שגרירות אוסטרליה באסטוניה שתפקוד על בסיס "פופ-אפ", כאשר השגריר החדש יושב בטאלין למשך חודשיים בשנה ובשגרירות תישאר נוכחות להמשך השנה. בתגובה ציין שר החוץ האסטוני, סוון מיקסר, כי השגרירות החדשה "ללא ספק תהפוך את אוסטרליה לבולטת יותר באסטוניה ובאזורנו בכללותה". בין השנים 1991–2018, יחסי אוסטרליה עם אסטוניה היו באחריות שגרירות אוסטרליה בסטוקהולם. עם ההשפעות הקשות של גל השרפות באוסטרליה (2019–2020) על העיר קנברה, שגרירות אסטוניה נסגרה זמנית ועברה לסידני.
הגירה
האסטונים הראשונים התיישבו באוסטרליה בשנת 1853 והחברה האסטונית הראשונה הוקמה במלבורן בשנת 1914. אנשים התיישבו בעיקר סביב סידני. לאחר כיבוש ברית המועצות של אסטוניה בשנת 1940 ושוב בשנת 1944, התגוררו באוסטרליה מספר גולים אסטונים שתרמו לפיתוח התרבות האסטונית באוסטרליה. בתים אסטוניים הוקמו בסידני (1940), ת'ירלמיר (1952), מלבורן (1955), אדלייד (1957) ופרת' (1966). באוסטרליה יש את הקהילה האסטונית החמישית בגודלה אחרי רוסיה, קנדה, שוודיה וארצות הברית. סר ארווי פרבו, יו"ר שלוש מהחברות הגדולות באוסטרליה, הוא אחד האסטונים הידועים ביותר באוסטרליה.
אוסטרליה מארחת את אחת הקהילות הגדולות ביותר של אסטונים בחו"ל, עם 8,232 אנשים שהזדהו כאסטונים במפקד האוסטרלי בשנת 2006. במפקד האוכלוסין באוסטרליה בשנת 2016, למעלה מ-9,500 אנשים זוהו כבעלי מוצא אסטוני.
יחסים כלכליים
הסחר בין אוסטרליה לאסטוניה היה 60 מיליון דולר אוסטרלי בשנים 2013–2014. סחר בסחורות בין אוסטרליה לאסטוניה לא היה יציב, בין היתר בגלל מרחק גדול בין המדינות. הייבוא הגדול ביותר של אסטוניה הוא משקאות אלכוהוליים (יינות) ושל אוסטרליה הם מוצרי עץ ועץ.
הכפר
__פירושונים__
טי ג'יי קליין
טימותי ג'וזף "טי ג'יי" קליין (באנגלית: Timothy Joseph "T. J." Cline ; נולד ב-22 ביולי 1994) הוא כדורסלן אמריקאי-ישראלי המשחק בעמדת הפאוור פורוורד בהפועל אילת. קליין הוא בנה של כדורסלנית היכל התהילה ננסי ליברמן.
קריירת מכללות
לאחר ששיחק שלוש שנים כדורסל בבית הספר התיכון פלאנו ווסט בהם סיים בהצטיינות, ב-2012 התקבל קליין לאוניברסיטת ניאגרה. כאשר המאמן ג'ו מיאליץ' עזב את המכללה עבור אוניברסיטת הופסטרה, קליין בחר לעבור לאוניברסיטת ריצ'מונד.
בריצ'מונד, קליין היה מלך הסלים של הקבוצה. בעונתו הראשונה העמיד קליין ממוצעים של 18.6 נקודות ו-8.1 ריבאונדים למשחק. בנוסף, מסר קליין 5.7 אסיסטים למשחק, דבר יוצא דופן עבור שחקן בגודל שלו. בסוף השנה, נבחר קליין במקום השני בתור השחקן המצטיין של העונה.
למרות ששיחק רק שלוש עונות בריצ'מונד, קליין סיים את הקריירה שלו במקום השמיני בנקודות ושביעי באסיסטים בהיסטוריה של המכללה. הוא השחקן היחיד בהיסטוריה של המכללה שהשיג טריפל-דאבל, הישג אותו רשם פעמיים בעונתו האחרונה בריצ'מונד.
גלאטסראיי
ב-6 באוגוסט 2017, חתם קליין גלאטסראיי הטורקית. ב-15 בנובמבר 2017, עזב קליין את הקבוצה לאחר חמישה משחקים בלבד.
הפועל חולון
ב-15 בנובמבר 2017, חתם קליין לשנתיים בהפועל חולון. ב-23 בנובמבר 2017 קיבל קליין דרכון ישראלי ובכך שימש בליגה כישראלי. ב-15 בפברואר 2018, זכה קליין בגביע המדינה לאחר שהפועל חולון ניצחה את מכבי תל אביב 86-84 בגמר. ב-4 במרץ 2018, קליין רשם שיא קריירה של 16 נקודות ב-16 דקות, והוסיף 7 ריבאונדים ו-2 אסיסטים בניצחון 88–105 על מכבי אשדוד באר טוביה. קליין סייע לחולון להגיע לגמר הליגה ב-2018, שם הפסידו למכבי תל אביב.
ב-2 ביולי 2018, קליין הצטרף למילווקי באקס במסגרת ליגת הקיץ של ה-NBA. אך נכשל בניסיון להשיג שם חוזה.
ב-26 באוקטובר 2018, קלע קליין שיא קריירה של 17 נקודות, עם 7 מ-10 מהשדה, יחד עם 7 ריבאונדים, 5 אסיסטים ו-2 חטיפות בניצחון 72–70 על הפועל באר שבע בני שמעון.
מכבי תל אביב
ב-24 בינואר 2021 חתם קליין במכבי תל אביב לשנה וחצי עם אופציה לשנה נוספת.
קפיטל סיטי גו-גו
ב-21 בינואר 2022 חתם קליין בקבוצת קפיטל סיטי גו-גו מליגת הפיתוח של ה-NBA.
אנדורה
ב-11 באפריל 2022 חתם קליין בקבוצת אנדורה מליגת העל הספרדית, עד לסיום העונה.
הפועל ירושלים
ב-26 בינואר 2023 חתם קליין בקבוצת הפועל ירושלים, עד לסיום העונה. קליין זכה עם הקבוצה בגביע המדינה.
הפועל אילת
ב28 ביולי 2023 חתם קליין בקבוצת הפועל אילת.
לואיס וולש
מייקל לואיס וינסנט וולש (באנגלית: Michael Louis Vincent Walsh; נולד ב-5 באוגוסט 1952) הוא מנהל בידור ואישיות טלוויזיה אירי. בין היתר ניהל את ג'וני לוגן, בויזון ווסטלייף, כולם כוכבי פופ מהגדולים באירלנד. מאוחר יותר, החל וולש בקריירה כשופט בתוכניות מציאות לחיפוש כישרונות וכאישיות טלוויזיה. בין היתר שפט בתוכניות "Popstars", "You're a Star", "The X Factor" ו-"Ireland's Got Talent".
קריירת ניהול
בשנות התשעים וולש החליט ליצור גרסה אירית לטייק ד'את, וולש החל לחפש כישרונות והקים את להקת בויזון. וולש הביא את הלהקה להצלחה בינלאומית כשהוציא עם הלהקה ארבעה אלבומים, 16 סינגלים אשר נמכרו בלמעלה מ-20 מיליון עותקים ברחבי העולם. כאשר רונאן קיטינג הודיע שהוא רוצה לקחת הפסקה מבויזיון, המשיך וולש לנהל גם את קריירת הסולו שלו. קיטינג כיכב בשני להיטים אשר הגיעו למקום הראשון במצעד הסינגלים הבריטי, גם בשנת 1999 וגם בשנת 2000 בעוד אלבומו נמכר ב-4.4 מיליון עותקים. וולש חזר לנסות ולהקים להקת בנים חדשה ולבסוף הקים את וסטלייף, אותה ניהל וולש יחד עם קיטינג.
קריירת טלוויזיה
היצירה הטלוויזיונית הראשונה של וולש הייתה בשנת 2001, בגרסה האירית של "פופסטארס". בשנה שלאחר מכן וולש מונה לשופט בתוכנית הכישרונות הבריטית, "Popstars: The Rivals".
וולש מופיע לעיתים גם כשופט מזדמן בתוכניות דומות. הוא החליף את סיימון קאוול כשופט ב-"Britain's Got Talent" במהלך האודישנים בתוכנית כשהאחרון היה חולה, וכך מספר פעמים וולש הופיע גם בתוכנית "X Factor USA" בשני האודישנים בקנזס סיטי שערכה עבור סיימון קאוול בפרק ששבר שיאי מדרוג בארצות הברית.
אקס פקטור
החל מ-2004 וולש הוא אחד מהשופטים בתוכנית "The X Factor", יחד עם סיימון קאוול ושרון אוסבורן. בשנת 2004 מצא וולש הצלחה במצעדים עם להקת G4, עמה סיים במקום השני בתחרות.
בנובמבר 2005 פרש וולש מהתוכנית באמצע פרק בתוכנית כיוון שטפטפו עליו טיפות מים מהתקרה, לבסוף בתוכנית לאחר מכן חזר לשפוט בטענה שהוא לא יכול לנטוש את שיין וורד, אשר גם זכה בתחרות בסופו של דבר עם למעלה מ-10 מיליון קולות בגמר. וולש המשיך לזכות ב-"X Factor: Battle of the Stars" עם השחקנית לוסי בנג'מין.
במרץ 2007 הודיעו ב-ITV כי וולש לא יחזור לשפוט ב-"The X Factor", אלא יהיה מעורב בהפקת התוכנית מאחורי הקלעים. על פי דיווח בסאן, ההחלטה להדיחו מכס השיפוט בתוכנית, הפתיע אותו. את מקומו בצוות השיפוט תפס הכוריאוגרף, בריאן פרידמן. למרות זאת, לאחר מספר ימי אודישנים, הוחלט בהפקת התוכנית להחזיר את וולש כשופט ולהעסיק את מחליפו, פרידמן, כמדריך כוריאוגרפי לשלב ההופעות החיות. ב-22 ביוני 2007, וולש אישר שיחזור כשופט לעונה הרביעית של התוכנית, ב-2008, וולש חזר גם לעונה החמישית והשישית ב-2009, ושוב חנך את קטגוריית הלהקות כפי שעשה בארבע מתוך שש עונות התוכנית. בשנת 2010, בעונה השביעית של התוכנית, וולש חנך את קטגוריית המבוגרים (מעל גיל 28). במהלך ההופעות החיות של העונה השמינית, בשנת 2011, הצהיר וולש שהוא לא יודע אם יחזור לשפוט בשנת 2012. אף על פי כן, ב-3 במאי 2012, אישר וולש כי יחזור לשפוט גם בעונה התשיעית של התוכנית, כמו כן שפט גם בעשירית, וגם לאחת עשרה אף על פי שהוחלפו רוב השופטים. בשנת 2015 הצהיר וולש כי הוא שוקל לא לחזור לעונה ה-12 של התוכנית, תוך שהוא מספר שברצונו לחזור לנהל להקות כבעבר. לאחר שהופצו שמועות כי פוטר מהתוכנית, וולש הודיע על החלטתו לפרוש מהתוכנית, וקבע כי לא פוטר.
ב-2016, וולש חזר כשופט לעונה השלוש עשרה של התוכנית, לצד קאוול, אוסבורן, וששרזינגר, אותם שופטים חזרו גם לעונה הארבע עשרה. ב-7 ביוני 2018, הודיע וולש כי החליט לא לחזור לעונה החמש עשרה, על מנת להתמקד בניהול מוזיקה ובהתחייבויות אחרות. "התוכנית זקוקה לשינוי ואני מוכן לעזוב", אמר וולש. וולש הוחלף ברובי ויליאמס. בסך הכול מכל העונות ששפט, זכה וולש בתחרות שלוש פעמים.
Ireland's Got Talent
במאי 2015 הוכרז כי וולש, ישיק מופע כישרונות אירי חדש, שהופק על ידי קאוול, כשופט, וולש הצהיר שהוא רוצה לשדר מהדורה אירית של "Got Talent". המופע הושק ב-3 בפברואר 2018 ב-TV3 ורץ במשך שתי עונות לפני שבוטל ביולי 2019.
רונאן קיטינג
כאשר רונאן קיטינג הודיע שהוא רוצה לקחת פסק זמן מבויזון, וולש המשיך לנהל את הקריירה שלו. בשנת 2000, בזמן שאלבומו מכר 4.4 מיליון עותקים. לאחר מכן הסכימו קיטינג ווולש להתפצל. וולש אמר לעיתונות: "הוא (קיטינג) לא היה מוכשר במיוחד, הוא לא זמר מיוחד ואין לו אישיות". קיטינג הגיב מאוחר יותר למגזין Closer: "האיש הזה בהחלט ניסה להרוס אותי, ואם הוא חושב שנוכל אי פעם להתחבק ולחזור להיות חברים, הוא יכול לשכוח מזה. לא ראיתי אותו כבר שלוש שנים ומבחינתי לא לראות אותו לעולם".
הסכסוך בין השניים הסתיים ככל הנראה במרץ 2008, והם סייעו בבחירת המועמדים הסופיים בקטגוריית הקבוצות ב-"X Factor".
תביעות עיתונאיות
וולש ביקש גישה למסמכים המראים לכאורה כי הצהובון סאן שילם 700 אירו לגבר שהאשים בתקיפה מינית את וולש, לאחר מכן נידון האיש למאסר בגין תלונת שווא. ב-10 באוגוסט 2012, בית המשפט העליון הורה לסאן למסור את כל המסמכים והמידע לוולש הנוגעים להכנת המאמר שתוכנן להתפרסם בצהובון. וולש המשיך לתבוע את סאן בגין הוצאת לשון הרע והשמצת אופי. וולש נקט גם בהליכים משפטיים נגד סאן בבתי המשפט באירלנד, וב-28 בנובמבר 2012 הוענקו לוולש פיצויים בגובה 500,000 אירו ועלויות של 180,000 אירו. למרות הזכייה בתיק המשפטי, להאשמות השווא הייתה "השפעה מתמשכת" על וולש, שהיה נכון לשנת 2015, כשהוא סובל ממחשבות פרנואידיות והתקפי חרדה כתוצאה מהאשמה.
הומופוביה
כשנודע לוולש על נטייתו המינית של סטיבן גייטלי, אחד מחברי להקת בויזון, אותה ניהל וולש, אמר האחרון כי אילו ידע, היה חושב פעמיים לפני שהיה מרים את הקריירה שלו, בטענה פחות משנה לפני מותו אמר: "זה לא היה מגניב אז שיהיה בחור הומו בלהקה".
BCPL
Basic Combined Programming Language) BCPL) היא שפת תכנות פרוצדורלית, אימפרטיבית ומובנית שפותחה בשלהי שנות ה-60 של המאה ה-20 ומומשה לראשונה על ידי מרטין ריצ'רדס מאוניברסיטת קיימברידג' בשנת 1967. היא נועדה במקור לכתיבת מהדרים עבור שפות תכנות אחרות, וכיום היא כבר לא בשימוש נפוץ.
לואיס וולש
מל בי
במהלך ראיון שערכה שרה-ג'יין קרופורד ב-"The X Factor", במהלך הצגת תוצאות חצי הגמר בעונה האחת-עשרה בשנת 2014, מל בי גערה בשידור חי בוולש על כך שתפס בישבנה, שאמר שהוא "רק מטפל בה". קרופורד והשופטים האחרים, קאוול ושריל, ניסו להרגיע אותה שהיא יכולה להרגיש בטוחה תוך כדי שהם צוחקים מהסיטואציה. ביולי 2018, הקליפ צבר מיליוני צפיות במדיה החברתית, מה שהציף מחדש את הסוגיה, ובנוסף גינה את וולש והתגובה של קרופורד, קאוול ושריל. ישנם צופים שהגנו על וולש בהתבסס על ההומוסקסואליות לכאורה שלו וההצדקה לכך שלא היה מודע למה שהוא עושה, בעוד שאחרים ציינו אם זה יכול לקרות בצורה גלויה כל כך מול מצלמות, אפשר רק לדמיין מה קורה מאחורי דלתיים סגורות. וולש הבהיר ב-21 ביולי 2018 כי הוא תפס את ישבנה של מל בי כבדיחה, אך הודה כי המחווה כבר אינה פוליטיקלי קורקט בגלל התגובות במדיה החברתית.
BCPL
על אף שהשפה כבר אינה בשימוש יש לשפה השפעה על התכנות המודרני, היות ששפת התכנות B (שהיא בעצם גרסה משופרת ושונה תחבירית של BCPL) היוותה את הבסיס לשפת התכנות C הידועה.
לואיס וולש
Misha B
מתמודדת בשם Misha B, מהעונה השמינית של "X Factor" הצהירה שהיא קורבן לגזענות והביאה האשמות של וולש וטוליסה, שופטי התוכנית באותה העונה. היא טענה שהמפיקים והתסריטאים יצרו נרטיב כדי לגרום לה להיראות בריונית.
BCPL
יתר על כן, מאפייניה הייחודיים של BCPL, כגון שימוש בסוגריים מסולסלים על מנת לתחום בלוקים של קוד, עברו הלאה לשפות תכנות מודרניות רבות.
עיצוב
BCPL יוצאת דופן בכך שהיא מכילה רק סוג אחד של מבנה נתונים : word (מילה), שהכיל מספר קבוע של סיביות, ולרוב תאם להגדרת הארכיטקטורה בה נמצא, וכן הכיל כמות סיביות מספקת על מנת לייצג כתובות חוקיות בזיכרון. בשביל מכונות רבות באותו הזמן, גודלו של מבנה הנתונים word היה 16 סיביות. בחירה זו (הגדרת סוג מבנה נתונים יחיד) התבררה לאחר מכן כבעיה משמעותית כאשר BCPL רצה על מכונות עם גודל שונה שהוקצה ל-word בזיכרון כגון 32 סיביות ו-64 סיביות שבהן הכתובות הקטנות ביותר בזיכרון לא היו word, אלא byte (שהוא 8 סיביות).
למרות שבשפה ישנו רק סוג מבנה נתונים אחד, הפירוש של כל ערך בזיכרון נקבע על ידי האופרטורים שמבצעים עליו פעולות. לדוגמה,    מחבר שני ערכים יחדיו, ומתייחס אליהם כמספרים שלמים (integers),    מצביע על כתובת באמצעות הערך, ובכך הופך אותו למצביע (pointer). על מנת ששיטה זו תעבוד, השפה לא ביצעה בדיקות לסוג מבני הנתונים. מוסכמת כתיבה ששמה "Hungarian Notation" פותחה על מנת לסייע למתכנתים להימנע מטעויות רשלניות בסוג מבני הנתונים.
היסטוריה
BCPL מומשה לראשונה בשנת 1967 באוניברסיטת קיימברידג' על ידי מרטין ריצ'רדס. היא פותחה משום שלשפה שקדמה לה, Cambridge Programming Language (שנקראה לאחר מכן Combined Programming Language ובקיצור CPL) שפותחה בתחילת שנות ה-60 של המאה ה-20 היו קשיים. חלק אינטגרלי מפועלו של ריצ'רדס לפיתוח השפה היה הסרת הפיצ'רים אשר הופכים את תהליך הקומפילציה לקשה יותר. המימוש הראשון של מהדר ב -BCPL נכתב באביב 1967, כאשר ריצ'רדס ביקר בפרויקט MAC (שלא להתבלבל עם מערכת ההפעלה MacOS של חברת אפל) במכון הטכנולוגי של מסצ'וסטס.
BCPL היא השפה הראשונה שבה נכתבה תוכנית "hello world" וכן שבה נכתב ה MUD הראשון - MUD1.
דוגמאות
אם תוכניות אלו רצות באמצעות הגרסה הנוכחית של Cintsys, (מהדר BCPL) (נכון לדצמבר 2018), יש לכתוב את LIBHDR, START, WRITEF באותיות קטנות על מנת להימנע משגיאות.
ספירת הפתרונות לחידת n המלכות :
וורהול (מכתש פגיעה)
מכתש וורהול הוא מכתש פגיעה הנמצא על כוכב חמה אשר קרוי על שמו של האמן האמריקאי אנדי וורהול. האיגוד האסטרונומי הבינלאומי הכריז על שמו של המכתש ב-24 באפריל 2012.
לוקאס אנגלנדר
לוקאס אנגלנדר (בגרמנית: Lucas Englander נולד 21 בספטמבר 1992) הוא שחקן קולנוע וטלוויזיה אוסטרי.
ביוגרפיה
אנגלנדר נולד בווינה, אוסטריה.
אנגלנדר למד משחק בסטודיו למשחק של סטלה אדלר בניו יורק, אך נשר לאחר שנה.
קריירה
ב-2020 הוא שיחק בתפקיד ראשי בסרט העלילתי הצרפתי "Les apparences" שביים מארק פיטוסי בו הוא שיחק לצד קארין ויארד ובנג'מין ביוליי. הוא נבחר כאחד מעשרים וארבעה המועמדים לפרס השחקן הצעיר הטובביותר בטקס פרסי הסזאר לשנת 2021 על משחקו.
בשנת 2022 הופיע אנגלנדר בסדרת הטלוויזיה "הפרלמנט". בסדרה הוא מגלם את התפקיד של טורסטן, העוזר של אינגבורג, בגילומה של כריסטיאן פול.
בשנת 2022 לוהק לתפקיד ראשי במיני סדרת הטלוויזיה "אל מעבר האוקיינוס" בהפקת נטפליקס.
רינכיפוס
רינכיפוס (שם מדעי: Rhynchippus; משמעות השם: "חוטם סוס") הוא סוג יונק נכחד מסדרת הנוטונגולאטויים שהתקיים באמריקה הדרומית במשך סוף האוליגוקן לפני 28.4 עד 23.03 מיליון שנה מימינו. במראהו הוא דמה מעט לסוס או קרנף פרהיסטורי אך הדמיון ביניהם נובע מאבולוציה מתכנסת. למעשה היה קרוב יותר לפרסתנים כמו הטוקסודון והמקרוקניה שמילאו את גומחות הפרסתנים באמריקה הדרומית.
מאובני הרינכיפוס התגלו במספר תצורות לאורך ארגנטינה, צ'ילה, ברזיל ובוליביה והם תוארו בשנת 1897 בידי החוקר הארגנטינאי פלורנטינו אמגינו. בסוג נכללים 4 מינים.
הרינכיפוס היה פרסתן באורך של מטר ובמשקל של 120 ק"ג בעל גפיים ארוכות ועליהם 3 אצבעות עטויות פרסה. על פי מבנה שיניו היה צמחוני בעל אמייל על השיניים החותכות והטוחנות, מבנה שהתאים לתזונה ולחיכה של עשבים, אשר פרחו בתקופת האוליגוקן. בניגוד לקרוביו הוא היה חסר חטים או ניבים ארוכים, אך היה בעל חותכות ארוכות במקום.
אברהם (רמי) ריינר
אברהם (רמי) ריינר (נולד ב-11 באפריל 1960) הוא חוקר תלמוד והלכה ישראלי, פרופסור מן המניין במחלקה למחשבת ישראל באוניברסיטת בן-גוריון בנגב, מרצה ומחבר ספרים.
ביוגרפיה
אברהם (רמי) ריינר נולד בירושלים לרב יוסף יהודה ומרתה ריינר. למד בישיבת קול תורה, שם שימש אביו כר"מ, ולאחר מכן בישיבת הר עציון. את שירותו הצבאי עשה בחיל השריון במסגרת ה'הסדר'.
ריינר סיים את לימודי התואר הראשון במסלול הדו-חוגי במחלקות לספרות עברית ולתלמוד שבאוניברסיטה העברית. את התואר השני השלים בחוג לתלמוד שבאוניברסיטה העברית בשנת 1997. נושא עבודת הגמר היה: "רבינו תם: רבותיו (הצרפתים) ותלמידיו בני אשכנז על פי ניתוח יצירתו הספרותית ומקבילותיה". העבודה נעשתה בהדרכת פרופסור ישראל מ' תא-שמע. בשנת 2002 הוענק לו תואר דוקטור לפילוסופיה מהאוניברסיטה העברית בירושלים. כותר עבודת הדוקטורט היה "רבנו תם ובני דורו: קשרים, השפעות ודרכי לימוד בתלמוד". הדוקטורט נכתב גם הוא בהדרכת פרופסור ישראל מ' תא-שמע.
את לימודי הבתר דוקטור שלו עשה ריינר במחלקה למחשבת ישראל באוניברסיטת בן-גוריון בנגב בהנחיית פרופ' יעקב בלידשטיין.
לאורך השנים לימד ריינר במגוון מוסדות ובהם: הגימנסיה העברית בירושלים, ישיבת נוה שמואל באפרת, בית הספר פלך בירושלים, עלמא – מכללה עברית בתל אביב, החוג לתלמוד באוניברסיטה העברית, בית המדרש של מכון הרטמן בתל אביב, ומכון פיידיאה בסטוקהולם. כמו כן היה עמית מחקר במכון שלום הרטמן בירושלים, במרכז לחקר מדעי היהדות ע"ש הרברט כץ בפילדלפיה ועמד יחד עם פרופ' ורד נעם בראש קבוצת המחקר 'פרשנות כמחוללת חוק דתי' במכון ללימודים מתקדמים בירושלים.
משנת 2005 הוא חבר סגל במחלקה למחשבת ישראל באוניברסיטת בן-גוריון ופרופסור מן המניין במחלקה זו.
תחום מחקרו הוא היסטוריה חברתית ואינטלקטואלית באירופה בימי הביניים.
חיים אישיים
נשוי לדרורלי, אב ל-5 ילדים. אחיו הם ההיסטוריון פרופ' אלחנן ריינר, וראש ישיבת מעלה גלבוע הרב שמואל ריינר. גיסיו הם פרופסור ישראל יובל ופרופסור יהושע לוינסון.
שנת 4338: מכתבי פטרבורג
שנת 4338: מכתבי פטרבורג (ברוסית: 4338-й год: Петербургские письма) הוא רומן משנת 1835 מאת ולדימיר אודוייבסקי. זהו רומן עתידני, שעלילתו מתרחשת בשנת 4338, שנה לפני שהשביט של ביאלה היה אמור להתנגש בכדור הארץ כפי שחושב בשנות ה-20 של המאה ה-19, אף על פי שהשביט נשרף מאוחר יותר במאה התשע עשרה. יצירה זו נתפסה במקור כחלק השלישי של טרילוגיה, שהייתה אמורה גם להציג תיאורים של רוסיה בתקופתו של פיוטר הגדול ובתקופה העכשווית של המחבר, בשנות ה-30 של המאה ה-19. החלק הראשון מעולם לא נכתב והחלק השני והעתידני נותרו לא גמורים. חלקים מהם פורסמו בשנת 1835 וב-1840, כאשר הגרסה המלאה ביותר הופיעה בשנת 1926.
העולם המתואר בעבודתו של אודוייבסקי דומה במובנים מסוימים לזה במאה ה-21 ובכל זאת שונה משמעותית מההווה בו אנו פוגשים כיום. חלק מההתקדמות הטכנולוגית הכלולה במכתבי פטרבורג הם נסיעות אוויר וחלל, טלפון, אקלים בשליטה מלאכותית ויכולת צילום. תרופות הזיות ואמת, בצורת משקאות גזיים ו"אמבטיות מגנטיות" המסירות צביעות מחיי החברה. בעתיד צפוי זה, רוסיה וסין הן מרכזי הכוח העולמי. רוסיה וסין איחדו את מאמציהן כדי למנוע התנגשות כדור הארץ עם כוכב לכת אחר. ברומן מתוארת סין כמי שחוותה "קיפאון קטלני" שהסתיים עם שלטונו של הין ג'ין במאה ה-39. הדמות הראשית של הסיפור היא למעשה סטודנט סיני, איפוליט צונגוייב, (לא דמות רוסית, כצפוי) שלומד ב"בית הספר המרכזי" של סנקט פטרבורג. מכתביו לחבריו לתלמידים מהווים את הרומן.
פועל יוצא
פועל יוצא (בלועזית: טרַנזיטיבי) הוא פועַל שאינו עומד בפני עצמו, וזקוק למשלימים על מנת לשמש במשפט בעל משמעות. הגדרת המונח פועל יוצא השתנתה לאחרונה בחקר הבלשנות עם הרחבת השימוש בו לניתוח שפות זרות שאינן עברית, וכיום יש לו שתי משמעויות: ההגדרה המקורית בעברית עליה עמד לפני כאלף שנה אדונים הלוי (דונש בן לברט), והגדרה חדשה ונרחבת יותר של הבלשנות המשווה.
דונש זיהה את הפועל העומד בלשון העברית, לאחר שלמד עליה מן הדקדוק בלשון הערבית.
המונח משמש הן לצורך ניתוח והסבר של מונחים בכתבים ישנים, וכן לחקר התפתחות היכולת הלשונית בילד או בלומדי שפות חדשות. ישנה כיום מחלוקת בין החוקרים אם זוהי הגדרה לקסיקלית דקדוקית בלבד או מונח בחקר המורפולוגיה והמשמעות.
ההגדרה לפי מדקדקי הלשון העברית
לפי ההגדרה המקורית, פועל יוצא הוא פועל המשמש במשפט עם מושא ישיר להשלמתו. לדוגמה: במשפט האיש גידל את הצמח - הפועל "גידל" הוא פועל יוצא, כי המשלים "צמח" שהוא מושא ישיר (המקבל את מילת היחס את כשהוא מיודע) משמש כמשלים לפועל גידל.
לעומת פועל עומד, כמו במשפט האיש עמד על המדרגה, בו אין מושא ישיר אלא עקיף (המקבל את מילית היחס ל, ב, מ וכדומה). גם המשפט ללא מושא כלל יוגדר כפועל עומד. לדוגמה העציץ נשבר, או האיש נפל. במקרים אלו הפועל מתאר מעשה העומד בפני עצמו ואינו מפעיל מושא מחוץ לו.
ההגדרה החדשה לפי הבלשנות המשווה
עקב מחקרים חדשים בבלשנות משווה ובדיקת הדקדוק של שפות נוספות, התקבלה הגדרה חדשה, מורחבת יותר (כפועל יוצא מצמצום משמעות "פועל עומד"). לפי הגדרה זו: פועל טרנזיטיבי הוא פועל שמצריך משלימים של לפחות מושא ישיר אחד, על מנת לשמש במשפט בעל משמעות, בשונה מפועל אינטרנזיטיבי, שאינו דורש מושא ישיר כלל.
למשל, המשפט "אני רוצה" אינו משפט תקין העומד בפני עצמו, שכן "רוצה" מצריך מושא למשל "אני רוצה את הספר", או הקשר במשפטים נוספים שממנו יובן המושא, כמו השאלה: "מי רוצה את הספר?". לכן הפועל "רוצה" הוא פועל יוצא.